cyanic-selkie/wikianc huggingface dataset:
নেপচুন-পরবর্তী গ্রহসমূহ
প্রারম্ভিক অনুমান
১৮৪৮ সালে জাক ব্যাবিনে লে ভেরিয়ের গণনা নিয়ে একটি আপত্তি উত্থাপন করেন। তিনি দাবি করেন যে, লে ভেরিয়ে প্রাথমিকভাবে যা অগ্রকথন করেছিলেন তার তুলনায় নেপচুনের পর্যবেক্ষিত ভর কম এবং কক্ষপথটি বৃহত্তর। লে ভেরিয়ের গণনার থেকে সাধারণ বিয়োগের ভিত্তিতে তিনি এই মত প্রকাশ করেন যে, নেপচুনের পরে মোটামুটি ১২ পার্থিব ভরের আরেকটি গ্রহের অস্তিত্ব অবশ্যই রয়েছে এবং তিনি গ্রহটির নামকরণ করেন "হাইপেরিয়ন"। লে ভেরিয়ের অনুকল্পনাটি প্রত্যাখ্যান করে ব্যাবিনে বলেন যে, "অতিমাত্রায় কল্পনাপ্রবণ একটি অনুকল্পনা ছাড়া আর এমন কিছুই নেই যার দ্বারা অপর গ্রহটির অবস্থান নির্ধারণ করা যায়।"
১৮৫০ সালে ইউনাইটেড স্টেটস ন্যাভাল অবজারভেটারির সহকারী জ্যোতির্বিজ্ঞানী জেমস ফার্গুসন উল্লেখ করেন যে তাঁর পর্যবেক্ষিত একটি নক্ষত্র তিনি "হারিয়ে ফেলেছেন"। জিআর১৭১৯কে (ইংরেজি: GR1719k) নামাঙ্কিত এই নক্ষত্রটিকেই মানমন্দিরের অধীক্ষক লেফট্যানেন্ট ম্যাথিউ মরি নতুন এক গ্রহের প্রমাণ হিসেবে দাবি করেন। একটি ভিন্ন অবস্থানে "গ্রহ"টিকে পুনরুদ্ধার করার জন্য পরবর্তী অনুসন্ধানগুলি ব্যর্থতায় পর্যবসিত হয়। ১৮৭৮ সালে নিউ ইয়র্কের হ্যামিলটন কলেজ মানমন্দিরের পরিচালক সিএইচফ পিটারস দেখিয়ে দেন যে, নক্ষত্রটি আসলে অদৃশ্য হয়ে যায়নি, বরং পূর্ববর্তী ফলাফলগুলি পাওয়া গিয়েছিল পর্যবেক্ষকেরই ভুলে।
কেকি অধিকারী
কেকী অধিকারী (केकी अधिकारी) হলেন একজন নেপালি চলচ্চিত্র অভিনেত্রী এবং পেশাদার মডেল। তিনি অসংখ্য সঙ্গীত-ভিডিও, টেলিভিশন বিজ্ঞাপন, কাগুজে বিজ্ঞাপন এবং এক ডজনেরও বেশি নেপালি চলচ্চিত্রে কাজ করেছেন। রূপোলি পর্দায় আসার আগে তিনি বেশ কয়েকটি সঙ্গীত-ভিডিও দিয়ে কর্মজীবন শুরু করেছিলেন। রাজ বল্লভ কৈরালার বিপরীতে স্বর চলচ্চিত্রে অভিনয়ের মাধ্যমে তিনি চিত্রজগতে তার অভিনয়ের সূচনা করেছিলেন। পরবর্তীতে তিনিআই অ্যাম স্যরি এবং মসান, মায়াকো বারেমা, মহাসুশ, বিতেকা পল এবং মেরো বেস্ট ফ্রেন্ড চলচ্চিত্রে অসাধারণ আভিনয়ের জন্য প্রশংসা কুড়িয়েছিলেন। সম্প্রতি তিনি লেখক ও গবেষক সত্যমোহন জোশির লেখা ঐতিহাসিক নাটক চারুমতীর মাধ্যমে থিয়েটারে আত্মপ্রকাশ করেছেন।
ইসলাম খান মসজিদ
ইসলাম খান মসজিদ বাংলাদেশের একটি পুরাতাত্ত্বিক নিদর্শন, যা ঢাকা মহানগরের পুরনো ঢাকার ইসলামপুর রোডের সৈয়দ আওলাদ হোসেন লেনে অবস্থিত। মুঘল আমলের এই মসজিদটিকে কয়েক দফা সংস্কার ও সংযোজনের ফলে ইমারতটির আদি বৈশিষ্ট্য অনেকাংশেই হারিয়ে গেছে।
বিবরণ
মসজিদটির অভ্যন্তরীণ পরিমাপ ১০.০৬ মি x ৪.১১ মি এবং এর পূর্ব দিকে রয়েছে তিনটি প্রবেশপথ এবং উত্তর ও দক্ষিণ দিকে রয়েছে একটি করে প্রবেশ পথ, যেগুলোকে বর্তমানে জানালায় রূপান্তরিত করা হয়েছে।
ভিডিওল্যান
ভিডিওল্যান (VideoLAN) লোকাল এরিয়া নেটওয়ার্কের (LAN) মাধ্যমে ভিডিও ও অন্যান্য মিডিয়া ফাইল প্রদর্শনের সফটওয়্যার তৈরির একটি প্রজেক্ট। এটি মূলত দুইটি কম্পিউটার প্রোগ্রাম দিয়ে তৈরি একটি ভিডিওল্যান ক্লায়েন্ট (ভিএলসি) এবং অন্যটি ভিডিওল্যান সার্ভার (ভিএলএস), কিন্তু ভিএলএস-এর প্রায় সকল ফিচার ভিএলসি-তে যুক্ত হয়েছে এবং নাম হয়েছে ভিএলসি মিডিয়া প্লেয়ার
এই প্রজেক্ট পারিসের ছাত্র École Centrale Paris শুরু করেন এবং ফ্রি সফটওয়্যার হিসাবে মুক্তির পর এটি এখন বহুজাতিক প্রকল্প এবং এখন প্রায় ২০ টি দেশ এর সঙ্গে জড়িত।
ভিএলসি
ভিএলসি (ভিডিওল্যান ক্লায়েন্ট) একটি বহনযোগ্য মাল্টিমিডিয়া প্লেয়ার, এনকোডার এবং স্ট্রিমিং সফটওয়্যার, যেটি বিভিন্ন ধরনের অডিও ও ভিডিও সমর্থন করে যার মধ্যে আছে ডিভিডি ও ভিডিও সিডি
ভিএলএমসি
ভিএলএমসি (ভিডিওল্যান মুভি ক্রিয়েটর) ভিএলসি মিডিয়া প্লেয়ার ভিত্তিক ভিডিও সম্পাদনা সফটওয়্যার।
ভিএলএস
ভিএলএস (ভিডিওল্যান সার্ভার) স্ট্রিমিং সফটওয়্যার হিসাবে চালু হয়েছিলো কিন্তু এটি এখন ভিএলসি মিডিয়া প্লেয়ারের সঙ্গে একীভূত।
কোডেক
ভিডিওল্যান প্রকল্প বিভিন্ন অডিও / ভিডিও ডিকোডিং এবং ডিক্রিপশন লাইব্রেরি হোস্ট হিসসাবে কাজ করে।
ভিএলএম-এ
একটি নতুন প্রকল্প চালু হয়েছে যার নাম, ভিএলএম-এ (ভিডিওল্যান মানেজার)। ভিএলএম-এ ভু এবং উপগ্রহের মাধ্যমে প্রাপ্ত টিভি চ্যানেলের সম্প্রচার পরিচালনা করার একটি সফটওয়্যার।
ভিএলসি মিডিয়া প্লেয়ার স্কিন এডিটর
ভিএলসি মিডিয়া প্লেয়ার স্কিন এডিটর ভিডিওল্যানের তৈরি একটি সহজ প্রোগ্রাম। এটি দিয়ে সহজেই ভিএলসি মিডিয়া প্লেয়ারের ইন্টারফেস স্কিন তৈরি করা যায়।
ভুটানে পতিতাবৃত্তি
ভুটানে পতিতাবৃত্তি বেআইনি, কিন্তু ভুটানের অনেক সীমান্তবর্তী শহরে মানুষ প্রকাশ্যে পতিতা বাণিজ্য করে থাকে।
পতিতা
স্বাস্থ্য মন্ত্রনালয়ের তথ্য থেকে অনুমান করা হয় যে ভুটানে ৪০০ থেকে ৫০০ জন মহিলা পতিতাবৃত্তির সাথে জড়িত। তাদের অধিকাংশই এসেছে দরিদ্র পরিবার থেকে। তারা গোপন পেশা হিসেবে পতিতাবৃত্তি করে। তাদের অধিকাংশের দ্বিতীয় ও প্রকাশ্য পেশা রয়েছে। তবে ভুটানে পেশাদার পতিতা রয়েছে। তাদের মধ্যে বিদ্যালয়গামী নারীরাও আছে।
মানবপাচার
ভুটানের সীমান্তবর্তী অঞ্চলে মানবপাচার বিশেষত নারী ও শিশুপাচারের ঘটনা ঘটে। ভারত, নেপাল ও বাংলাদেশসহ বিভিন্ন দেশ থেকে নারীপাচার হয়ে ভুটানে এসে পতিতাবৃত্তির সাথে জড়িয়ে পড়ে।
বোমেনা প্রথা
ভুটানের প্রত্যন্ত অঞ্চলে বোমেনা প্রথা লক্ষ্য করা যায়। মূলত পূর্ব ভুটান তথা প্রত্যন্ত অঞ্চলগুলোতেই এই রীতির প্রচলন রয়েছে। প্রথা অনুসারে, ভুটানের পুরুষেরা রাতের অন্ধকারে মেয়ের সন্ধানে বের হয়। তারা কোন মেয়েদের ঘরে ঢুকে যায় ও তাদের শারীরিক সম্পর্ক স্থাপন করে। যদি পরের দিন সূর্যোদয় পর্যন্ত সেই পুরুষ উক্ত মহিলার ঘরে অবস্থান করে, তবে ছেলে ও মেয়ের দুই পরিবারের সম্মতিতে তাদের বিয়ে দেওয়া হয়। কিন্তু যদি ভোরের আলো ফোটার আগেই সেই পুরুষ ঘর ছেড়ে চলে যায়, তবে সেই মহিলার পরিবার পুরুষটিকে কোন দোষ দিতে পারে না।
আইন
ভুটানের পেনাল কোড (পিসিবি), ২০০৪ এর ৩৭৩ ধারায় বলা হয়েছে যে, একজন পতিতা অভিযুক্তকে পতিতাবৃত্তির অপরাধে দোষী সাব্যস্ত করা হবে, যদি অভিযুক্ত ব্যক্তি কাউকে পতিতাবৃত্তির প্রস্তাব দেয়, অন্য কোন ব্যক্তির সাথে টাকা বা সম্পত্তির বিনিময়ে যৌন সম্পর্কে জড়িয়ে পড়ে, বা জড়িত হতে সম্মত হয়। ৩৭৪ ধারায় বলা হয়েছে, পতিতাবৃত্তির অপরাধ একটি অপকর্ম হিসেবে চিহ্নিত হবে।
লেডি গাগা: কুইন অব পপ
লেডি গাগা: কুইন অব পপ আমেরিকান গায়িকা লেডি গাগার একটি জীবনীগ্রন্থ। গ্রন্থটি রচনা করেছেন এমিলি হার্বার্ট (ভার্জিনিয়া ব্ল্যাকবার্নের ছদ্মনাম)। বইটি যুক্তরাজ্যে প্রকাশ করে জন ব্ল্যাক পাবলিশিং এবং যুক্তরাষ্ট্রে লেডি গাগা: বিহাইন্ড দ্য ফেম নামে প্রকাশ করে অভারলুক প্রেস। বইটিতে গায়িকার জন্ম, প্রাথমিক জীবন ও গায়িকা হিসেবে কর্মজীবন শুরুর বর্ণনা রয়েছে।
পটভূমি
এমিলি হার্বার্ট ব্রিটিশ সাংবাদিক ভার্জিনিয়া ব্ল্যাকবার্নের ছদ্মনাম। ব্ল্যাকবার্ন লেডি গাগাকে নিয়ে ডেইলি এক্সপ্রেস ও হেরাল্ড সান পত্রিকায় সংবাদ করেছেন। অভারলুক প্রেস বলে এটি লেডি গাগাকে নিয়ে লেখা প্রথম জীবনী গ্রন্থ।
বিষয়বস্তু
২৮৮ পৃষ্ঠার লেডি গাগা: কুইন অব পপ বইটিতে ৩২ পৃষ্ঠা লেডি গাগার ছবি রয়েছে। লেখিকা ম্যাডোনার সাথে লেডি গাগার তুলনা করে বলেছেন দুজনেই স্বাধীন এবং তাদের ভবিষ্যতের উপর নিয়ন্ত্রণ রাখার জন্য গান করেন। বইটিতে লেডি গাগার প্রাথমিক জীবন, তার বাবার কাছে নিউ ইয়র্ক সিটিতে বেড়ে ওঠার গল্প রয়েছে। লেডি গাগা ১৯৮৬ সালের ২৮ মার্চ জন্মগ্রহণ করেন। তার প্রকৃত নাম স্টেফানি জোয়ান অ্যাঞ্জেলিনা জার্মানোত্তা। ১১ বছর বয়সে তিনি কনভেন্ট অফ স্যাক্রেড হার্ট হাই স্কুলে ভর্তি হন। প্যারিস হিল্টনও সেই স্কুলে পড়তেন। জার্মানোত্তা তার ভিন্ন ধাঁচের নাচ, মাদকাসক্তি ও উভয়-কামীতা জন্য সহপাঠিদের কাছে তেমন জনপ্রিয় ছিলেন না। ১৩ বছর বয়সে তিনি তার প্রথম গান লিখেন এবং তার মা তাকে ওপেন-মাইক ইভেন্টে গান গাওয়ার জন্য একটি নাইট ক্লাবে নিয়ে যান। জার্মানোত্তা ১৭ বছর বয়সে নিউ ইয়র্কের তিস্‌চ স্কুল অফ দ্য আর্টসে ভর্তি হওয়ার সুযোগ পান, কিন্তু সেখানে বেশিদিন পড়াশোনা করেন নি এবং গো-গো নৃত্যশিল্পী হিসেবে কাজ করার সময়ে মাদক গ্রহণ করা শুরু করেন। তার বাবার সাথে এ বিবাদ হওয়ার পর তিনি এ ধরনের আচরণ পরিত্যাগ করেন।
জার্মানোত্তা নতুন নাম "লেডি গাগা" গ্রহণ করেন। গাগা নামকরণ করা হয় রক গ্রুপ কুইনের গান "রেডিও গা গা" থেকে। তিনি ভাবেন নতুন পরিচয় দিয়ে তিনি মানুষের দৃষ্টি আকর্ষণ করতে পারবেন। তার প্রথম অ্যালবাম দ্য ফেম ২০০৮ সালের আগস্টে প্রকাশিত হয়। এই অ্যালবামের "পোকার ফেস" ও "জাস্ট ড্যান্স" গান দুটি হিটের তকমা লাভ করে। এসময়ে তার ছেলে বন্ধু লুকের সাথে তার বিচ্ছেদ হয়ে যায়। লুক একজন হেভি মেটাল ড্রামার। লেডি গাগা তার গান ও কাজ চালিয়ে যান। দ্য ফেম বিশ্বব্যাপী সাফল্য লাভ করে এবং গাগা তার গ্রুপ "হাউজ অফ গাগা" গঠন করেন। এই গ্রুপের কাজ হল শব্দ পরিকল্পনা, পোশাক পরিকল্পনা ও স্টেজ প্রোডাকশন। ২০০৯ সালের মে মাসে তাকে রোলিং স্টোন-এর কভারে দেখা যায় এবং টেক দ্যাট ও পুসিক্যাট ডলস্‌ ব্যান্ডের সাথে বিশ্ব ভ্রমণে গান করেন।
ডেয়ারডেভিল (টিভি ধারাবাহিক)
মার্ভেল'স ডেয়ারডেভিল, বা ডেয়ারডেভিল, হলো একটি আমেরিকান টেলিভিশন ধারাবাহিক যেটি নেটফ্লিক্স স্ট্রিমিং পরিষেবার জন্য তৈরি করেছেন ড্রু গোডারড। যেটি মার্ভেল কমিক্সের একই নামের চরিত্রের উপর ভিত্তি করে বানানো হয়েছে। এটি মার্ভেল সিনেমাটিক ইউনিভার্স এর অংশ৷ এই ধারাবাহিকটি মার্ভেল টেলিভিশন দ্বারা প্রযোজিত।
চার্লি কক্স মূল চরিত্র ম্যাট মুরডক/ডেয়ারডেভিল চরিত্রে অভিনয় করেছেন। একজন অন্ধ যে দিনে উকিল এবং রাতে মুখোশধারী সতর্ককারী। ডেবরাহ এন উল, এলডেন হেনসন, টবি লিওনার্ড মুর, ভন্ডি কার্টিস-হল, বব গুনটন, আয়েলেট জুরের প্রথম মৌসুমে, রোজারিও ডওসন, ভিনসেণ্ট ডি'অনোফ্রিও, জন বেরন্থাল, এলোডি ইয়াং, স্টিফেন রাইডার দ্বিতীয় মৌসুমে এবং জোয়ান্নে হোয়াল্লে, জে আলি, উইলসন বেথাল তৃতীয় মৌসুমে সহযোগী অভিনেতা হিসেবে যোগদান করে। ২০১৩ সালের শেষ থেকে ডেয়ারডেভিল নির্মান করা শুরু হয়, একবছর পর এটির স্বত্ত্ব মার্ভেলের কাছে চলে আসে। নিউ ইয়র্ক সিটিতে এর চিত্রায়ণ হয়, এমন একটি স্থানে যেটি এখনো পুরনো ম্যানহাটনের হেল'স কিচেন এর মতো দেখতে।
প্রথম মৌসুমের সকল পর্ব নেটফ্লিক্সে এপ্রিল ১০, ২০১৫ সালে মুক্তি পায়। দ্বিতীয় মৌসুমের সব পর্ব মার্চ ১৮, ২০১৬ সালে মুক্তি পায়। এই দুইটি মৌসুমই ইতিবাচক সাড়া পায়। ২০১৬ থেকে এর তৃতীয় মৌসুমের কাজ শুরু হয় এবং অক্টোবর ১৯, ২০১৮ সালে এটি মুক্তি পায়। নভেম্বর ২৯, ২০১৮ সালে নেটফ্লিক্স এই ধারাবাহিকটি বাতিল করে দেয়।
নেটফ্লিক্স মার্ভেলের সব শো মার্চ ১, ২০২২ এ বাতিল করে দেয়। ডিজনি+ মার্চ ১৬, ২০২২ থেকে ডেয়ারডেভিল স্ট্রিমিং করা শুরু করে। ডি'নোফ্রিও এবং কক্স তাদের চরিত্র পুনরাবৃত্তি করবেন মার্ভেল স্টুডিওস এর পরবর্তী প্রজেক্টগুলোতে। এর মধ্যে ডেয়ারডেভিল এর নতুন ধারাবাহিক ডেয়ারডেভিল: বর্ন এগেইন রয়েছে, যা এখন প্রোডাকশনে রয়েছে।
কাহিনী সারসংক্ষেপ
ডেয়ারডেভিল এর প্রথম মৌসুমে দেখা যায় ম্যাট মুরডক দিনে একজন অন্ধ উকিল এবং রাতে মুখোশ পড়ে নিউ ইয়র্ক শহরের ম্যানহাটনের হেল'স কিচেনের অপরাধীদের সাথে মারপিট করে। যেখানে সে দেখতে পায় এখানে অন্ধকার জগতের বড় ষড়যন্ত্র লুকিয়ে আছে যা পরিচালিত হয় উইলসন ফিস্ক দ্বারা।
ভাবাত
ভাবাত (Bhabat) ভারতের পাঞ্জাব রাজ্যের রূপনগর জেলার একটি শহর।
ঝাল মাগসি জেলা
ঝাল মাগসি পাকিস্তানের কেন্দ্রীয় বেলুচিস্তানে প্রদেশে অবস্থিত একটি অন্যতম জেলা। পূর্বে কচি জেলার অংশ হিসেবে পরিচালিত হত। একটি নিজস্ব জেলা হিসেবে ১৯৯১ সালের ডিসেম্বরে জেলাটি প্রতিষ্ঠিত হয়েছিল এবং সংক্ষিপ্ত সময়ের জন্য এটি কচি নামে পরিচিত ছিল (পুরাতন কচি জেলার পরবর্তীতে নামকরণ করা হয় বলান)। এরপর সর্বশেষ ১৯৯২ সালের মে মাসে পুনরায় নাম পরিবর্তন করে ঝাল মাগসি নামকরণ করা হয়। জেলাটি মূলতঃ ঝাল শহরের নামের সাথে মিলিয়ে নামকরণ করা হয়। এখানকার প্রধান আসন মাগসি গোত্রের সমন্বয়ে গঠিত এবং প্রধান উপজাতি হচ্ছে  বেলুচি সম্প্রদায়। ঐতিহাসিকভাবে, মাগসি উপজাতিরা পূর্ববর্তী লশারী উপজাতি থেকে বিভক্ত হয়ে গঠিত হয়েছে।
ভাবাত
জনসংখ্যার উপাত্ত
ভারতের ২০০১ সালের আদম শুমারি অনুসারে ভাবাত শহরের জনসংখ্যা হল ৫৭৯৪ জন। এর মধ্যে পুরুষ ৫৩% এবং নারী ৪৭%।
ঝাল মাগসি জেলা
জেলাটি ২টি প্রধান শহর রয়েছে; একটি গানদাওয়াহ, প্রশাসনিক কেন্দ্র হিসেবে পরিচালিত হয় এবং অপরটি ঝাল মাগসি। জেলাটিতে একটি হাসপাতাল রয়েছে যেখানে বেলুচিস্তান ভাইদের সাহায্য করার জন্য পাঞ্জাব সরকার কর্তৃক নির্মিত হয়েছিল।
জেলাটিতে প্রধান ধর্ম ইসলাম, যেখানে প্রায় (%), যদিও সংখ্যালঘু হিন্দু রয়েছে (১%)। সবচেয়ে বহুল ব্যবহৃত প্রথম ভাষা হচ্ছে বেলচি (৬৯%), সিন্ধি (২১%) এবং সারাইকি (৪.২%) লোকজন কথা বলে থাকে।
মি. অ্যান্ড মিসেস. স্মিথ (২০০৫-এর চলচ্চিত্র)
'মি. অ্যান্ড মিসেস. স্মিথ' (Mr. & Mrs. Smith) হচ্ছে ২০০৫ সালে নির্মিত একটি অ্যাকশনধর্মী রোমান্টিক কমেডি চলচ্চিত্র। এটির পরিচালক ছিলেন ডউগ লাইম্যান এবং চলচ্চিত্ররূপ দিয়েছেন সাইমন কিনবার্গ। মূল সঙ্গীত পরিচালক হচ্ছেন জন পাওয়েল। ছবির শ্রেষ্ঠাংশে অভিনয় করেছেন ব্র্যাড পিট ও অ্যাঞ্জেলিনা জোলি। ছবিতে দেখা যায় তারা দুজন স্বামী-স্ত্রী এবং তাদের দাম্পত্য জীবন অত্যন্ত একঘেয়েমী পূর্ণ। তাদের মধ্যে একটি মিল যে তারা দুজনেই গোপন হত্যাকারী, যদিও তারা পরস্পরের এ পেশা সম্পর্কে প্রথমে অবগত ছিলেন না। কিন্তু তারা তাদের নিজ নিজ পেশাগত জীবন সম্পর্কে যথেষ্ট গোপনীয়তা বজায় রেখে চলতেন। এই চলচ্চিত্রটির একটি উপন্যসরূপ পরবর্তীকালে প্রকাশ পায়। উপন্যাসটি লেখেন ক্যাথি এন ডুবস্কি। ''মি. এন্ড মিসেস. স্মিথ''-এর ডিভিডির জার্মান সংস্করণ বিশ্বব্যাপী বিতর্কের সৃষ্টি করে, কারণ ডিভিডিতে কপি করার সময় ডিভিডির সাথে একটি রুটকিট সংযুক্ত হয়ে গিয়েছিলো।
ভাবাত
জনসংখ্যার উপাত্ত
এই শহরের জনসংখ্যার ১৪% হল ৬ বছর বা তার কম বয়সী।
কোনাক্রি বড় মসজিদ
কোনাক্রি গ্র্যান্ড মসজিদ ( ফরাসী ভাষায় : গ্র্যান্ডে মশকো দে কনক্রি / মোসকুয়ে ফায়াল ) কোনাক্রি বোটানিকাল গার্ডেনের পূর্বদিকে এবং ডোনকা হাসপাতালের পাশে অবস্থিত গিনির কোনাক্রি-র একটি মসজিদ। সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Conakrymosque.jpg|থাম্ব|পিছন থেকে গ্র্যান্ড মসজিদ মসজিদটি সৌদি আরবের বাদশাহ ফাহাদের অর্থায়নে আহমেদ সাকৌ ট্যুরের অধীনে নির্মিত হয়েছিল। এটি ১৯৮২ সালে খোলা হয়েছিল। এটি আফ্রিকার চতুর্থ বৃহত্তম মসজিদ এবং সাহারা-নিম্ন আফ্রিকার বৃহত্তম মসজিদ । মসজিদটি মহিলাদের জন্য উপর ভবনে ধারণক্ষমতা ২,৫০০  এবং পুরুষদের জন্য ১০,০০০ জন ধারণক্ষমতা নিচের ভবনে রয়েছে। মসজিদের বিশাল এসপ্ল্যানেডে অতিরিক্ত ১২,৫০০ জন পার্থনাকারীদের স্থান দেওয়া যেতে পারে ।
২০০৩ সালে সৌদি আরবের রাজ্য কর্তৃক ২০ বিলিয়ন জিএনএফের বৃহৎ অনুদান পাওয়া সত্ত্বেও মসজিদটি রক্ষণাবেক্ষণ, চলমান পানি এবং বিদ্যুতের অভাবে ভুগছে।
শুক্রবার ২ অক্টোবর ২০০৯, ২৮ সেপ্টেম্বর গণহত্যার শিকার ৫৮ জন মানুষের লাশ মসজিদের সামনে এসপ্ল্যানেডে রাখা হয়েছিল। শোককারী ও বিক্ষোভকারীদের একটি বিশাল দেহ সেখানে উপস্থিত ছিল, যা পুলিশের সাথে সংঘর্ষের সূত্রপাত করেছিল। পুলিশ টিয়ার গ্যাস প্রয়োগ করে প্রতিক্রিয়া জানায়, যা মসজিদের অভ্যন্তরে প্লাবিত হয়েছিল।
ওসামু আকিমোতো
ওসামু আকিমোতো (জাপানি: 秋本 治) (জন্ম: ডিসেম্বর ১১, ১৯৫২) একজন স্বনামধন্য জাপানি মাঙ্গা শিল্পী। তিনি কোচিকামি (১৯৭৬-১৯১৬), সিরিজের জন্য সুপরিচিত। কোচিকামি মাঙ্গার সবচেয়ে বিক্রিত সিরিজগুলোর মধ্যে অন্যতম। ২০১২ সালের ফেব্রুয়ারি মাস পর্যন্ত সিরিজটি সারা বিশ্বে ১৫৫ মিলিয়নের বেশি কপি বিক্রয় হয়েছে। এটা ১৯৭৬ সালের সেপ্টেম্বর থেকে ক্রমাগত ধারাবাহিকভাবে সাপ্তাহিক সোনেন জাম্পে প্রকাশিত হয়।
জাতিসংঘ শরণার্থীবিষয়ক হাইকমিশনার শুভেচ্ছাদূত
জাতিসংঘ শরণার্থীবিষয়ক হাইকমিশনার শুভেচ্ছাদূত (UNHCR Goodwill Ambassadors) বলতে জাতিসংঘের জাতিসংঘ শরণার্থীবিষয়ক হাইকমিশনার সংগঠনটিতে তারকাব্যক্তিত্বদের জন্য নির্ধারিত একটি প্রতিনিধিত্বমূলক পদ বোঝায়। তাদেরকে এই পদে অভিষিক্ত করা হয় এজন্য যে, তারা তাদের মেধা ও খ্যাতি শরণার্থীদের পক্ষে বিশ্বে জনমত সৃষ্টি করতে সাহায্য করবেন।
বর্তমান জাতিসংঘ শরণার্থীবিষয়ক হাইকমিশনার শুভেচ্ছাদূত
জাতিসংঘ শরণার্থীবিষয়ক হাইকমিশনারের বর্তমান শুভেচ্ছাদূত ও তাদের অভিষেকের বছরঃ-
সংস্কৃত কবিদের তালিকা
এটি সংস্কৃত ভাষার কবিদের একটি তালিকা। ইংরেজি বর্ণমালার সাধারণ ক্রমানুসারে:
ঝিগলী
ঝিগলী বাংলাদেশের উত্তর-পূর্বাঞ্চলের একটি গ্রাম। এটি সিলেটের সুনামগঞ্জ জেলার ছাতক উপজেলার ভাতগাঁও ইউনিয়নের অন্তর্ভুক্ত।
ভৌগোলিক অবস্থান
ঝিগলী ছাতক উপজেলার দক্ষিণ প্রান্তে অবস্থিত। এর পাশ দিয়ে একটি খাল বয়ে গেছে।
শিক্ষা
ঝিগলী গ্রামের উল্লেখযোগ্য শিক্ষা প্রতিষ্ঠানসমূহ হলো:
তড়িৎ পরিবাহিতা
তড়িৎ পরিবাহিতা বা বিদ্যুৎ পরিবাহিতা, তড়িৎ মাধ্যমের একটি ধর্ম যা এর মধ্য দিয়ে তড়িৎ প্রবাহিত করতে সহায়তা করে। মূলতঃ কোন তড়িৎ পরিবাহকের তড়িৎ পরিবাহিতা হচ্ছে এর রোধের বিপরীত রাশি। কোনো বিদ্যুৎ পরিবাহী পদার্থের, যেমন বৈদ্যুতিক তারের মধ্যে দিয়ে তড়িৎ আধান বা চার্জ সাধারণত পরিবাহিত হয় চলমান ইলেক্ট্রনের পরিবহনে। ইলেক্ট্রোলাইটে আয়নের পরিবহনেও বিদ্যুৎ পরিবাহিত হতে পারে, কিংবা প্লাজমায় আয়ন ও ইলেকট্রন উভয়ের দ্বারাই পরিবাহিত হতে পারে। যদি কোন পরিবাহকের রোধ R হয় তবে ঐ পরিবাহকের পরিবাহিতা G হবে
তড়িৎ পরিবাহিতার একক সিমেন্স (Siemens).
প্রকারভেদ
রোধের মতই পরিবাহিতা কোন পরিবাহকের উপাদান এবং তাপমাত্রার উপর নির্ভরশীল। সাধারনত ধাতব পদার্থের পরিবাহিতা ভালো হয়। কিন্তু ধাতুভেদে পরিবাহিতা ভিন্ন হয়। যেমন ঘরের তাপমাত্রায় রূপার পরিবাহিতা সবচেয়ে বেশি। এর পরেই আসে তামা এবং সোনা। এদেরকে সুপরিবাহী পদার্থ বলা হয়। যদিও রূপার তড়িৎ পরিবাহিতা তামার থেকে বেশি কিন্তু তামা সহজলভ্য এবং মূল্য সাশ্রয়ী বলে তড়িৎ সঞ্চালনের কাজে তামা সবচেয়ে বেশি ব্যবহৃত হয়। আবার সিলিকন, জার্মেনিয়াম ইত্যাদি পদার্থের পরিবাহিতা সাধারণ তাপমাত্রায় খুবই কম। এদেরকে অর্ধপরিবাহী বলা হয়।
ওএফসি চ্যাম্পিয়নস লিগ
ওএফসি চ্যাম্পিয়নস লিগ (OFC Champions League) বা সংক্ষেপে ও-লিগ ওশিয়ানিয়া মহাদেশের সর্বোচ্চ ক্লাব ফুটবল প্রতিযোগিতা। ওএফসি এর পরিচালক। ১৯৮৭ সালে এই প্রতিযোগিতাটি ওশিয়ানিয়া ক্লাব চ্যাম্পিয়নশিপ নামে চালু হয়। পরে ২০০৭ সালে বর্তমান নাম ধারণ করে।
প্রথম চারটি মরসুমে টানা চারটি অস্ট্রেলীয় ক্লাব জয়লাভ করে। ২০০৬ সাল থেকে, ১২ বার নিউজিল্যান্ডীয়, ১ বার পাপুয়া নিউগিনীয় ও ১ বার নিউ ক্যালেডোনীয় ক্লাব জিতেছে।
বর্তমান ট্রফিটি তৈরী করেছেন ব্রিটিশ প্রস্তুতকারক টমাস লাইট।
মিউজিক ম্যানিয়া
মিউজিক ম্যানিয়া (সামার মিউজিক ম্যানিয়া নামেও পরিচিত) ছিল ২০০০-এর দশকের পপ অ্যাক্টস দ্বারা শিরোনাম করা বার্ষিক কনসার্টের একটি ধারাবাহিক, যা ১৯৯৯ থেকে ২০০৪ পর্যন্ত চলে।
মার্কিন যুক্তরাষ্ট্রের সিনেট
মার্কিন যুক্তরাষ্ট্রের সিনেট বা মার্কিন ব্যবস্থাপক সভা হলো কংগ্রেসের উচ্চ কক্ষ। যা, মার্কিন যুক্তরাষ্ট্রের প্রতিনিধিদের সাথে নিম্ন কক্ষে মার্কিন যুক্তরাষ্ট্রের আইনসভা গঠিত। সিনেটের কক্ষটি ওয়াশিংটন, ডিসির ক্যাপিটল বিল্ডিংয়ের উত্তর শাখায় অবস্থিত। থাম্ব|লাল : [[রিপাবলিকান পার্টি (যুক্তরাষ্ট্র)|রিপাবলিকান, নীল : ডেমোক্রেটিক , হলুদ : স্বতন্ত্র ]]
সিনেটের স্বতাধিকার ও ক্ষমতা মার্কিন যুক্তরাষ্ট্রের সংবিধানের অনুচ্ছেদ ১ দ্বারা প্রতিষ্ঠিত। সিনেট এর সদস্য নিয়ে গঠিত, যার প্রত্যেকেই সম্পূর্ণরূপে তাদের একক রাষ্ট্রের প্রতিনিধিত্ব করে। প্রতিটি রাজ্য, জনসংখ্যার আকার নির্বিশেষে, সমানভাবে দুটি সিনেটর দ্বারা প্রতিনিধিত্ব করেন ছয় বছরের স্তব্ধ শর্তে। ইউনিয়নে বর্তমানে 50 টি অঙ্গরাজ্য রয়েছে এবং বর্তমানে 100 জন সেনেটর রয়েছেন। 1789 থেকে 1913 সাল পর্যন্ত সিনেটররা তাদের প্রতিনিধিত্বকৃত অঙ্গরাজ্যগুলোর আইনসভা দ্বারা নিয়োগ পেয়ে; 1913 সালের সপ্তদশ সংশোধনীর অনুমোদনের পরে তারা এখন জনপ্রিয় ভোটে নির্বাচিত হচ্ছেন।
কংগ্রেসের উচ্চ কক্ষ হিসাবে, সিনেটের বিভিন্ন পরামর্শ এবং সম্মতির ক্ষমতা রয়েছে যা এটির জন্য অনন্য। এর মধ্যে চুক্তি অনুমোদন এবং মন্ত্রিপরিষদ সচিব, সুপ্রিম কোর্টের বিচারপতি, ফেডারেল বিচারক, পতাকা কর্মকর্তা, নিয়ন্ত্রক কর্মকর্তা, রাষ্ট্রদূত, অন্যান্য ফেডারেল নির্বাহী কর্মকর্তা এবং অন্যান্য ফেডারেল ইউনিফর্ম অফিসারদের নিশ্চয়তার অন্তর্ভুক্ত রয়েছে। এগুলি ছাড়াও, কোনও প্রার্থী ভাইস প্রেসিডেন্টের জন্য সংখ্যাগরিষ্ঠ ভোটার গ্রহণ করেন না, সেই বিভাগের জন্য নির্বাচকদের শীর্ষ দুটি প্রাপকদের মধ্যে একজনকে সিনেট নির্বাচন করেন। এমনকি, হাউস দ্বারা অভিযুক্তদের বিচার পরিচালনার দায়িত্ব সিনেটের রয়েছে।
সরকারি সিনেটের ইতিহাস
নিম্নলিখিত সিনেটের ঐতিহাসিক অফিস দ্বারা প্রকাশিত হয়।
চতুর্যুগ
থাম্ব|300px|কেদারেশ্বর গুহা মন্দিরটি আহমেদনগর জেলার পাহাড়ি দুর্গ হরিশচন্দ্রগড়ে অবস্থিত। যদিও লিঙ্গকে ঘিরে চারটি স্তম্ভ ছিল তবে এখন কেবল একটি স্তম্ভ অক্ষত। কেউ কেউ বিশ্বাস করেন স্তম্ভগুলো যুগ বা সময়ের প্রতীক, যথা সত্য, ত্রেতা, দ্বাপর ও কলি যুগ।চতুর্যুগ বা মহাযুগ বা যুগচক্র হল হিন্দুধর্মে বিশ্বজগৎ সৃষ্টির কালগণনা পদ্ধতি। ধারণাটিতে চতুর্যুগের কথা বলা হয়, যেগুলো হচ্ছে: সত্যযুগ, ত্রেতাযুগ, দ্বাপরযুগ ও কলিযুগ।
চারটি যুগ চক্রক্রমিকভাবে পুনরাবৃত্তি হতে থাকে। এভাবে ১০০০ চতুর্যুগ সম্পন্ন হলে এক কল্প হয়ে থাকে যা হিন্দু সৃষ্টিচক্র ধারণা অনুযায়ী সৃষ্টির অর্ধ সময় অতিক্রম করে। যেহেতু যুগ চক্র চারটি যুগের মধ্য দিয়ে অগ্রগতি লাভ করে, সেহেতু প্রতিটি যুগের দৈর্ঘ্য এবং মানুষের সাধারণ নৈতিক ও শারীরিক অবস্থা পরিবর্তন ঘটে। এই পরিবর্তনটি পূর্বের যুগের এক-চতুর্থাংশ করে হ্রাস পায়। বর্তমান সময়টি চারযুগের মাঝে কলি যুগ। কলি যুগে কল্কি অবতারের আগমন ঘটবে এবং নতুন যুগচক্রের জন্য সত্য যুগ সূচনা হবে। হিন্দু ধর্মাবলম্বীদের নিকট কল্কি হচ্ছেন ভগবান বিষ্ণুর দশম অবতার যিনি মানুষ রূপধারণ করে পৃথিবীতে অবতীর্ণ হবেন এবং অধর্ম হতে মানুষকে রক্ষা করে পৃথিবীতে ন্যায়ের প্রতিষ্ঠা করবেন।
চার যুগের বৈশিষ্ট্য সমূহ
হিন্দুশাস্ত্র অনুযায়ী চতুর্যুগের ক্রম যথাক্রমে সত্য, ত্রেতা, দ্বাপর এবং সর্বশেষে কলি যুগ। সত্যযুগে ধর্মের চারপাদ বিদ্যমান ছিল। পরবর্তী যুগ গুলোতে ধর্মের চার পাদ হতে এক পাদ হীন হতে থাকে এবং সর্বশেষ কলিতে ধর্মের একপাদ হয়। এর অর্থ, সত্যযুগে ধর্মের পুণ্যভাগ সম্পূর্ণ থাকে এবং পরবর্তী যুগগুলোতে এক-চতুর্থাংশ করে কমতে থাকে এবং পাপের ভাগ বৃদ্ধিপায় এক-চতুর্থাংশ করে। সত্য যুগে কোনো প্রকার পাপ ছিল না। কিন্তু কলি যুগে পৃথিবীতে ধর্ম সংকোচিত হয়ে অধর্মের আধিক্য ঘটবে। মানুষ তপস্যাহীন হয়ে যাবে; সত্য থেকে দূরে অবস্থানরত হবে; রাজনীতি হবে কুটিল; শাসক হবে ধনলোভী; ব্রাহ্মণ হবে শাস্ত্রহীন; পুরুষ হবে স্ত্রীর অনুগত; দুষ্টের প্রভাব বৃদ্ধি পাবে। সত্যযুগে বেদ হয় সামবেদ। ত্রেতায় ঋগ্বেদ; দ্বাপর যুগে যজুর্বেদ এবং কলি যুগে ব্রাহ্মণগণ বেদহীন হবেন।
সত্যযুগে প্রাণ ছিল মজ্জায়, অর্থাৎ মৃত্যু ছিল ইচ্ছাধীন। ত্রেতায় প্রাণের অবস্থান অস্থিতে; দ্বাপরে প্রাণের অবস্থান হয় রক্তে। এবং কলিতে মানুষ সল্পায়ু নিয়ে জন্মগ্রহণ করবে। চারযুগে মানুষের আয়ুর পরিমান পরিবর্তন হয়। পুরাণ অনুযায়ী সত্যযুগে মানুষের আয়ু ৪০০ বছর; পরবর্তী যুগে তা ১০০ বছর করে কমতে থাকে। এবং কলিতে মানুষের আয়ু হয় মাত্র ১০০ বছর।
ব্যাপ্তিকাল ও গঠন
হিন্দুগ্রন্থে চার যুগের কথা বর্ণনা হয়েছে, যেখানে এই চার যুগ চক্রাকারে আবরর্তন করে। সত্যযুগ হতে শুরু করে পরবর্তী যুগের (ত্রেতা, দ্বাপর ও কলি) দৈর্ঘ্য ক্রমে এক-চতুর্থাংশ করে হ্রাস পায়। প্রতিটি যুগকে তার যুগ-সন্ধ্যা (ঊষা) এবং যুগ-সন্ধ্যাংশের (সন্ধ্যা) মধ্যবর্তী প্রধান সময়কাল হিসাবে বর্ণনা করা হয়, যেখানে প্রতিটি গোধূলি (ভোর/সন্ধ্যা) প্রধান সময়কালের দশমাংশ অবধি থাকে। অর্থাৎ সত্যযুগ ৪,০০০ দৈব বছর হলে এবং ওই যুগের আগে ৪০০ দৈববছর সন্ধ্যা এবং শেষে ৪০০ দৈববছর সন্ধ্যাংশ হয়। পরবর্তী যুগগুলোতে সময়ের পরিমাণ এক হাজার দৈববছর করে এবং সন্ধ্যা ও সন্ধ্যাংশ এক শত দৈববছর করে কমে যায়। এর সময় দৈর্ঘ্যকে কখনো দৈববছর এককে হিসাব করা হয়। প্রতিটি দৈববছর ৩৬০টি সৌরবছরের সমান।
প্রতিটি যুগ চক্র ৪,৩২০,০০০ বছর (১২,০০০ দৈব বছর) অবধি তার চারটি যুগ এবং তাদের অংশগুলো নিম্নলিখিত ক্রমে সংঘটিত হয়:
হিন্দুশাস্ত্রে জ্যোতির্গননা অনুযায়ী ৪৩,২০,০০০ বছর পর পর আকাশের সমস্ত গ্রহ মেশরাশির অন্তর্গত আশ্বিনী নক্ষত্রে মিলত হয়। একে মহামিলন বলা হয়। এর মধ্যবর্তী সময়ে আরও ৯বার গ্রহসমূহ মিলিত হয়। গ্রহসমূহ তখন এক সরলরেখায় না আসলেও কাছাকাছি আসে বলে একে গৌণমিলন বলা যেতে পারে। এই মোট ১০টি মিলনের প্রতিটির সময়কাল ৪,৩২,০০০ বছর। উল্লেখ্য এই সময়কালটি এক কলিযুগের সমপরিমান সময়। এর দ্বিগুণ সময়ে দ্বাপর যুগ; তিনগুন সময়ে ত্রেতা যুগ এবং চারগুণ সময়ে এক সত্যযুগের সময় পরিমান হয়ে থাকে। এবং গ্রহসমূহের মহামিলনে যুগচক্র সমাপ্ত হয়ে নতুন যুগ শুরু হয়।
বর্তমান চক্রের চারটি যুগে কলিযুগের ভিত্তিতে নিম্নলিখিত তারিখ রয়েছে, চতুর্থ ও বর্তমান যুগ, খ্রিস্টপূর্ব ৩১০২ সালে শুরু হয়েছিল:
আধুনিক তত্ত্ব
আধুনিক সময়ে যুগ চক্রে, যুগের দৈর্ঘ্য, সংখ্যা ও ক্রম সম্পর্কিত নতুন তত্ত্ব প্রকাশ পেয়েছে।
স্বামী শ্রীযুক্তেশ্বর গিরি, রেনে গুয়েন, ও আলেন ড্যানিয়েল এরা সকলেই চারটি যুগ ও এদের ৪: ৩: ২: ১ অনুপাত এবং যুগের ধর্ম মেনে নিয়েছেন। কিন্তু, যুগের দৈর্ঘ্যের বিষয়ে তাদের আপত্তি রয়েছে।
হিন্দু কাল গণনায় অন্যান্য এককের সাথে যুগের সম্পর্ক
হিন্দু কাল গণনায় যুগের এই ক্রমটি চক্রাকারে সম্পন্ন হয়। এভাবে ব্রাহ্ম অহোরাত্র পরিমান চক্র সম্পন্ন হলে মহাপ্রলয় সংগঠিত হয়।
বিষ্ণুর দশাবতার
হিন্দু বিশ্বাস অনুযায়ী চারযুগের বিভিন্ন সময়ে বিষ্ণু ধর্ম রক্ষার্থে পৃথিবীতে নেমে আসেন। বর্তমান কলি যুগের শেষে তিনি কল্কিরূপে নেমে আসবেন বলে হিন্দু ধর্মাবলম্বীরা বিশ্বাস করে। বিষ্ণুর অবতার প্রতিটি যুগ চক্রে নাও আসতে পারে। ত্রেতাযুগের শুরুতে বামনের আবির্ভাব হয়। বায়ু পুরাণ অনুসারে, বামনের আবির্ভাব হয়েছিল সপ্তম ত্রেতাযুগে। ত্রেতাযুগের শেষে রাম আবির্ভূত হন। বায়ু পুরাণ এবং মৎস্য পুরাণ অনুসারে, রাম ২৪ তম যুগ চক্রে আবির্ভূত হন। পদ্মপুরাণ অনুসারে, রাম ষষ্ঠ মন্বন্তরের ২৭ তম যুগ চক্রেও আবির্ভূত হন।
ব্যাস
ব্যাস হলেন চার বেদ, মহাভারত এবং পুরাণের সংকলক। বিষ্ণু পুরাণ, কূর্ম পুরাণ এবং শিব পুরাণ অনুসারে, প্রতিটি দ্বাপর যুগের শেষে একটি ভিন্ন ব্যাস আসে কলি যুগে মানুষকে পথ দেখানোর জন্য বেদ (জ্ঞান) সংকলনের জন্য আসেন।
সত্যযুগের পৌরাণিক ঘটনাসমূহ
চাক্ষুষ মন্বন্তরের শেষের দিকে এক প্রলয়ংকারী বন্যায় পৃথিবী থেকে জীবনের সকল চিহ্ন মুছে যায়। শুধু মাত্র মৎস্য অবতারের দ্বারা বৈবস্বত মনুকে বিষ্ণু বাঁচিয়ে নেয়। মৎস্য অবতারের কৃপায় পরবর্তী মন্বন্তরে বৈবস্বত মনু পৃথিবীকে জনাকীর্ণ করে তোলেন।   ইতিহাসের সকল রাজবংশের আগমন ঘটে বৈবস্বত মনুর পুত্র ও তার একমাত্র কন্যা ইল হতে। এই কন্যা এক যজ্ঞ থেকে জন্ম নেয় ও পরে বুধের স্ত্রী হয়।  ইক্ষ্বাকু বৈবস্বত মনুর জ্যেষ্ঠ পুত্র যিনি কোশল রাজ্যের  অযোধ্যায়  সূর্য বংশ প্রতিষ্ঠা করেন। উল্লেখ্য যে, বৈবস্বত মনুর পিতা হল বিবস্বান নামক সূর্য দেব।  ইক্ষ্বাকুর কনিষ্ঠ পুত্র নিমি একটু পূর্ব দিকে অগ্রসর হয়ে  বিদেহ রাজ্য প্রতিষ্ঠা করেন। নিমি মিথিলাকে বিদেহ রাজ্যের রাজধানী হিসাবে প্রথিষ্ঠা করেন, নিমির পুত্র মিথি।  রাজা মিথিকে জনক নামেও ডাকা হয়, পরবর্তীতে নিমিবংশীয় রাজাদের এ নামেরই প্রচলন ঘটে।
একই সময়ে মধ্যদেশের (দোয়াব) প্রতিস্থানে উত্থান ঘটে চন্দ্র বংশের। বৃহস্পতির স্ত্রী হলো 'তারা'। তারা ও চন্দ্রের (সোম) অবৈধ প্রণয়ে জন্ম হয় বুধের। বুধ ও ইলার ঔরসজাত সন্তান পুরূরবা। পুরূরবা ও উর্বশীর প্রেম কাহিনী প্রথম বর্ণিত হয় ঋগ্বেদে। কয়েক প্রজন্ম ধরে  তাদের এ প্রেম কাহিনী ভারতের পৌরাণিক কাহিনীতে আবর্তিত হয়েছে। কবি কালিদাস উর্বশী-পুরূরবার এই প্রেমকাহিনী অবলম্বনে তার বিক্রমোর্বশী নাটক রচনা করেছেন। পুরূরবার কনিষ্ঠ পুত্র অমাবসু কান্যকুজ্ব (কনৌজ) সাম্রাজ্যের প্রতিষ্ঠা করেন।
পুরূরবারের জ্যেষ্ঠ পুত্র আয়ু রাজত্বের পরে সাম্রাজ্যটি দুটি ভাগে ভাগ হয়। আয়ুর বড় ছেলে নহুষ স্বর্গে ইন্দ্র হিসাবে অধিষ্ঠিত হলে সে ইন্দ্রানীর (ইন্দ্রের স্ত্রী শচী) প্রতি প্রণয়াসক্ত হয়ে পরে। তার এ লোলুপ দৃষ্টির জন্য তাকে স্বর্গ হতে বিতাড়িত করা হয়। ক্ষত্রবর্ধ আয়ুর আরেক ছেলের নাম, তিনি কাশিতে (বারাণসী) রাজ্য স্থাপন করেন। তার বংশধররা কাশেয় নামে পরিচিত। নহুষের পুত্র ও উত্তরাধিকারী যযাতি একজন বিখ্যাত বিজেতা ছিলেন, তিনি চক্রবর্তী রাজা হিসাবে পরিচিতি লাভ করেন। তার দুই স্ত্রী, সকল অসুর-দানবদের গুরু শুক্রাচার্যের (শুক্র) কন্যা দেবযানী ও দানবরাজের কন্যা শর্মিষ্ঠা। তার ছিল পাঁচ পুত্র, দেবযানীর গর্ভে জন্ম হয় যদু ও তুর্বসুর এবং শর্মিষ্ঠার গর্ভে জন্ম নেয় দ্রুহ্য, অনু ও পুরু । এদের মধ্যে পুরু সর্ব কনিষ্ঠ হলেও, সে ছিল সব থেকে কর্তব্যপরায়ণ। তাই যযাতি তাকেই প্রতিস্থানের পুরুষানুক্রমিক সার্বভৌম ক্ষমতার উত্তরাধিকারী করে যান। বড় পুত্ররা প্রতিস্থানের আশপাশের রাজ্যগুলো পেয়েছিল। যযাতির পাঁচ পুত্র থেকেই পাঁচটি রাজ বংশের সূচনা হয় যথা- যাদব, তুর্বসু, দ্রুহ্য, আনব ও পৌরব।
যদুর পরপরই যাদব সাম্রাজ্য দুভাগে ভাগ হয়ে যায় যার প্রধান অংশের নাম ক্রোষ্টি, ও অপর স্বাধীন অংশের নাম হৈহয়, যার রাজা ছিলেন সহস্রজিৎ। ইনি  যদু বংশের রাজা শশবিন্দুর অধীনে এক বিশাল সাম্রাজ্য গড়ে তোলেন, তিনি চক্রবর্তীও হয়েছিলেন। অযোধ্যারাজ যুবনাশ্বের পুত্র রাজা মান্ধাতা, শশবিন্দু কন্যা বিন্দুমতিকে বিবাহ করেন ও নিজের খ্যাতি বৃদ্ধি করেন। মান্ধাতাও তার শ্বশুরের পদাঙ্ক অনুসরণ করে রাজ্য বিস্তার ঘটান ও চক্রবর্তী উপাধী ধারণ করেন। চক্রবর্তী মান্ধাতার এক পুত্র পুরুকুৎস-তিনি নদীর দেবী নর্মদাকে বিবাহ করেন। অপর এক ছেলে মুচকুন্দ, মাহিষ্মতি নামে নর্মদা নদীর তীরে এক শহর গড়ে তোলেন ও তা সুরক্ষিত করেন।
তার অল্প পরেই দ্রুহ্যু রাজ গান্ধার উত্তর-পশ্চিমের দিকে অগ্রসর হন(বর্তমান খাইবার পাখতুনখোয়া) ও গান্ধার রাজ্য গড়ে তোলেন। তার বংশধরগণ ভারতের বাইরে বিভিন্ন অঞ্চলে ছড়িয়ে পড়ে ও ক্ষুদ্র ক্ষুদ্র ম্লেচ্ছ রাজ্য প্রতিষ্ঠা করে। অনু কর্তৃক সৃষ্ট বংশ আনব পরে উশীনর ও তিতিক্ষুর অধীনে দুভাগে ভাগ হয়। উশীনরের পুত্ররা পাঞ্জাবের পূর্ব দিকে বিভিন্ন বংশের প্রতিষ্ঠা করে যথা যোদ্ধা, অবষ্ঠী, নবরাষ্ট্র, কৃমিল ও শিবি। উশিনরের পুত্র শিবি, তার নামেই শিবপুরে রাজ্য প্রতিষ্ঠা করেন, যিনি ভারতীয় পৌরাণিক কাহিনীতে তার বদান্যতার জন্য বিশেষভাবে পরিচিত। তার পুত্ররা সম্পূর্ণ পাঞ্জাব দখল করে বৃষদ্রব, মদ্রক, কৈকেয় ও সৌবীর ইত্যাদি রাজ্য স্থাপন করে। অনু বংশের অপর অংশ পূর্বদিকে অগ্রসর হয়ে তিতিক্ষুর অধীনে অঙ্গ, বঙ্গ, কলিঙ্গ, সুহ্ম ও পুণ্ড্র রাজ্য স্থাপন করে।
হৈহয় রাজা কৃতবীর্য্য, তিনি ভৃগুবংশীয় ঋষিদের ধর্মগুরু হিসাবে পেয়েছিলেন ও তাদের উন্নয়নে অনেক সম্পদ দান করেছিলেন। এ সম্পদদানকে কৃত্যবীর্য্যের আত্মীয়স্বজন ভালোভাবে নেয় নি। ফলে তারা সে সকল সম্পদ ফেরত নেওয়ার চেষ্টা করলে, ভৃগুগণ প্রতিরোধ করে। তারা ভৃগুদের সাথে অন্যায় আচরণ করতে থাকে, অতিষ্ঠ হয়ে ভৃগুরা অন্য দেশে পালিয়ে যায়। তৎকালীন কান্যকুজ্বের রাজা গাধির পুত্র ঋষি বিশ্বামিত্র। গাধির কন্যা সত্যবতীর সাথে বিয়ে হয় ভৃগু ঋষি ঋচিকের সাথে। সত্যবতী ও ঋচিকের  জমদগ্নি নামে এক পুত্র সন্তান উৎপন্ন হয়।
সূর্য বংশের ধারাবাহিকতায় গাধি ও কৃতবীর্য্যের সমসাময়িক ছিলেন ত্যূর্য অরুণ। তিনি অযোধ্যার শাসক ছিলেন। ত্যূর্য অরুণ তার গুরু বশিষ্ঠের পরামর্শে নিজের সন্তান সত্যব্রত কে বনবাস দেন। সত্যব্রতের অপর নাম ত্রিশঙ্কু। ত্যূর্য অরুনের মৃত্যুর পর ত্রিশঙ্কু সশরীরে স্বর্গারোহণের জন্য যজ্ঞের আয়জন করেন। ঋষি বশিষ্ঠ সে যজ্ঞে পৌরোহিত্য করতে অস্বীকার করেন। প্রত্যাখ্যাত হয়ে ত্রিশঙ্কু গুরুপুত্রদের শরণাপন্ন হন। পিতার কাছে থেকে প্রত্যাখ্যাত হয়ে আবার তার সন্তানদের কাছে আসায় তারা কুপিত হয়ে ত্রিশঙ্কুকে অভিশাপ দেন। এর অব্যবহিত পরে কান্যকুজ্বের রাজা বিশ্বামিত্র ঋষি বশিষ্ঠের কামধেনু নন্দিনী (আরেক নাম শবলা- দুগ্ধবতী গাভী) কে অধিকার করার চেষ্টা করেন। এতে বশিষ্ঠ ও বিশ্বামিত্রের মাঝে প্রচণ্ড এক যুদ্ধ হয়। যুদ্ধে বিশ্বামিত্রের পরাজয় ঘটে। এতে তিনি ক্ষত্রিয় শক্তি থেকে ব্রহ্মশক্তির শ্রেষ্ঠত্ব বুঝতে পারেন। তাই নিজে ব্রহ্মর্ষি হওয়ার জন্য তার সিংহাসন ত্যাগ করে তপস্যা করতে থাকে। এ সময় বিশ্বামিত্রের সাথে ত্রিশঙ্কুর মিত্রতা হয়। বিশ্বামিত্র ত্রিশঙ্কুর স্বশরীরে স্বর্গারোহণ যজ্ঞ করতে রাজি হন।
এভাবে বশিষ্ঠ ও বিশ্বামিত্রের মাঝে শত্রুতা চলমান থাকে। এমনকি ত্রিশঙ্কুর পুত্র রাজা হরিশচন্দ্রের রাজত্ব কালেও তা বিদ্যমান ছিল। হরিশচন্দ্রের এক ছেলের নাম ছিল রোহিত। হরিশচন্দ্র রোহিতকে বরুণের উদ্দেশ্যে বলি দেওয়ার জন্য প্রতিজ্ঞাবদ্ধ ছিলেন। বলি উৎসর্গে দেরি হচ্ছিল কেননা রাজা হরিশচন্দ্র শোথ রোগে (যে রোগে জলীয় পদার্থ জমে শরীরের কোনো অংশ ফুলে ওঠে) ভুগছিলেন। বশিষ্ঠের পরামর্শে রোহিত অজিগর্তের পুত্র শুনঃশেফকে ক্রয় করে নেয়। যাতে নিজের জায়গায় শুনঃশেফকে বলি দেওয়া যায়। উল্লেখ্য যে শুনঃশেফ ছিলেন বিশ্বামিত্রের বোনের নাতি। শুনঃশেফকে বিশ্বামিত্র বরুণমন্ত্র শিখিয়ে দেন। তাই বলির পূর্বে শুনঃশেফ যখন মন্ত্র উচ্চারণ করে তখন বরুণের আবির্ভাব ঘটে, তিনি শুনঃশেফের প্রতি খুশি হয়ে তাকে মুক্ত ঘোষণা করেন ও রাজা হরিশচন্দ্রের রোগ মুক্তি ঘটান। বিশ্বামিত্র তখন শুনঃশেফকে নিজের জ্যেষ্ঠপুত্র হিসাবে গ্রহণ করেন ও তার নতুন নাম দেন দেবরথ।  কিন্তু এতে বিশ্বামিত্রের কিছু ছেলে বিদ্রোহ করে, বিশ্বামিত্রও রাগান্বিত হয়ে তাদেরকে সমাজচ্যুত হওয়ার অভিশাপ দেন। তারাই ছিল বিভিন্ন দস্যু বংশ যেমন অন্ধ্র, মুতিব, পুলিন্দ ইত্যাদি বংশের পূর্বপুরুষ।  তারপর বিশ্বামিত্র ব্রহ্মর্ষির মর্যাদা ও সম্মান প্রাপ্ত হন।
অপর দিকে হৈহয় বংশের রাজা কার্তবীর্যার্জুন তার পিতা কৃতবীর্য্যের স্থলাভিষিক্ত হন। তিনি ছিলেন একজন পরাক্রমশালী রাজা। জমদগ্নির সাথে তিনি দীর্ঘ দ্বন্দ্বে জড়িয়ে পরেন। ইক্ষ্বাকু বংশের এক ক্ষুদ্র রাজার কন্যা রেণুকা। জমদগ্নি ও রেণুকার ঔরসে জন্ম নেন বিষ্ণুর অবতার পরশুরাম। পরশুরাম অর্জুন কার্তবীর্য্যকে হত্যা করলে প্রতিশোধ হিসাবে কার্তবীর্য্যের সন্তান জমদগ্নিকে হত্যা করেন। পরশুরাম এর সমুচিত জবাব দিতে ক্ষত্রিয় বংশের বিনাশ সাধনে দৃঢ় সংকল্প হন। পাঁচজন ক্ষত্রিয় ব্যতিত তিনি সকল ক্ষত্রিয়কে হত্যা করেন।
এই পাঁচজন ক্ষত্রিয় পাঁচটি জাতির সৃষ্টি করেন যথা — তালজংঘ, বীতিহোত্র, অবন্তি, তুডিকের ও যত। এরা সম্মিলিত ভাবে অযোধ্যা আক্রমণ করে বাহু রাজাকে রাজ্যচ্যুত করে। তারা কাশিরাজ দিবোদাস কে পরাজিত করে রাজ্যচ্যুত করে। দিবোদাসের পুত্র প্রতর্দন, বীতিহোত্রদের পরাজিত করে রাজ্য পুনরুদ্ধার করেন।  কিছুকাল পরে বাহু সগর নামে এক পুত্র সন্তানের জন্ম দেন। সগর তাদের সকল শত্রুকে পরাজিত করে সম্পূর্ণ রাজ্য উদ্ধার করেন ও চিরজীবনের জন্য হৈহয় বংশকে ধ্বংস করেন।
সগরের পুত্রদের সংখ্যা ষাট হাজার। কোন এক কারণে তার ছেলেরা কপিল ঋষিকে অপমান করলে, ঋষি তাদের অভিশাপ দিয়ে ভস্মে পরিণত করেন। অতঃপর সগর তার নাতি অংশুমানকে অযোধ্যার উত্তরাধিকারী করে যান। সাগরের শাসনের অবসানের সাথে সাথে সত্য যুগের পরিসমাপ্তি ঘটে।
ত্রেতাযুগের পৌরাণিক ঘটনাসমূহ
অংশুমানের পৌত্র, রাজা সগরের প্রপৌত্র — ভগীরথ, গঙ্গা নদীকে মর্ত্যে এনেছিলেন যাতে তার পূর্বপুরুষ গণ তথা সগরের পুত্রদের পাপের প্রায়শ্চিত্ত হয় ও তারা স্বর্গে যেতে পারে। পরবর্তী খ্যাতিমান রাজা ছিলেন ঋতুপর্ণ, তিনি নিষদ রাজ নলের সাথে মিত্রতা স্থাপন করে তার খ্যাতি আরও বৃদ্ধি করেছিলেন। বিদর্ভের যাদবরাজা ভীমের কন্যা দময়ন্তির সাথে নলের বিবাহ হয়। দময়ন্তি ও নলের বিবাহের মজার কাহিনী মহাভারতে রয়েছে। পরবর্তীতে দ্যূত ক্রীড়ায় সর্বস্ব হারিয়ে নিঃস্ব হয়ে পাণ্ডবরা যখন কাম্যক বনে অবস্থান  করছিলেন তখন মহর্ষি বৃহদশ্ব যুধিষ্ঠিরকে নল-দময়ন্তীর এই উপাখ্যান বলেছিলেন।
ভগীরথের সমসাময়িক দুষ্মন্ত পৌরব বংশের পুনরুত্থান ঘটান। দুষ্মন্ত  বিশ্বামিত্রের কন্যা শকুন্তলা কে বিয়ে করেন। দুষ্মন্ত ও শকুন্তলা ভরত নামের এক পুত্র সন্তানের জন্ম দেন। ভরত চক্রবর্তী উপাধী ধারণ করেন ও তার নামেই বংশের নামকরন করেন। তার উত্তর পুরুষদের মধ্যে হস্তী হলেন পঞ্চম।  তিনি দোয়াবে রাজধানী স্থানান্তর করে তার নামানুসারে হস্তীনাপুর রাখেন।  কয়েক পুরুষ পরে ভরত বংশীয়রাই বিখ্যাত ভ্রাতৃহত্যার যুদ্ধ - কুরুক্ষেত্র যুদ্ধে অবতীর্ণ হন, যেখানে কৌরব, পাণ্ডব ও ভরতবংশের মধ্যে যুদ্ধ হয়।
হস্তীর কিছুকাল পরেই ভরত বংশ চার ভাগে ভাগ হয়ে যায়, এবং কৌরব ও পাঞ্চাল দুটি বংশের উৎপত্তি হয়। ঋগ্বেদে উল্লেখ আছে যে পাঞ্চাল নরেশ দিবোদাস দস্যু সম্বরের ৯৯ টি দুর্গ ধ্বংস করেন। গৌতম মুনির পত্নী অহল্যা তার বোন। ইন্দ্র অহল্যাকে প্ররোচিত করেন ও নিজ কাম বাসনা চরিতার্থ করেন। এতে গৌতম ক্ষিপ্ত হয়ে ইন্দ্রকে সারা দেহে সহস্রচক্ষু প্রাপ্তির অভিশাপ দেন ও   অহল্যাকে পাথরে রূপান্তরিত হওয়ার অভিশাপ দেন।
সূর্য বংশের পুনরায় উত্থান ঘটে রঘু, অজ ও দশরথের মত প্রজাবৎসল নৃপতিদের সময়ে। বাল্মীকির রামায়ণে দশরথের জ্যেষ্ঠ পুত্র রাম ও তার স্ত্রী সীতার কাহিনী বর্ণীত হয়েছে। রামের সৎমাতা কৈকেয়ির ষড়যন্ত্রে রাম, সীতা ও অনুজ লক্ষ্মণের বনবাস হয়। বনের মধ্যে সীতাকে রাক্ষসরাজ রাবণ অপহরণ করেন, ও লঙ্কায় অশোকবনে বন্দী করে রাখেন। রামচন্দ্র গুহাবাসী বানর ও ভল্লুকদের সাথে মৈত্রী স্থাপন করে লঙ্কা অবরোধ করেন। লঙ্কাযুদ্ধে রাবণ রামের কাছে পরাজিত হলে রাম তাকে বধ করেন। তারপরে সীতাকে উদ্ধার করে তিনি অযোধ্যায় প্রত্যাবর্তদন করে সিংহাসনে আরোহণ করেন।
দ্বাপরযুগের পৌরাণিক ঘটনাসমূহ
ভীমের রাজত্বের পর যদুবংশ দুই ভাগে ভাগ হয়ে যায়। সতবতের দুই পুত্র অন্ধক ও বৃষ্ণি নিজ নিজ নামে রাজ্য পরিচালনা করেন। কংসের পিতা উগ্রসেন ছিলেন অন্ধক বংশীয়। অপরদিকে  কৃষ্ণের পিতা বাসুদেব ছিলেন বৃষ্ণি বংশীয়।
পাঞ্চালভরত বংশীয় রাজা সৃঞ্জয় এ সময় খ্যাতি ও প্রতিপত্তি অর্জন করেন। তার পুত্র চ্যবন ও পিজবন ছিলেন বীর যোদ্ধা। পিজবনের পুত্র সুদাস। তিনিও কিছু রাজ্য জয় করে সুদাস বংশের পত্তন করেন। কুরু, যাদব, শিবি, দ্রুহ্য, মৎস্য তুর্বসু ও অন্যান্যরা মিলে এক আন্তঃসংযুক্ত রাজ্য স্থাপন করে। কেননা সুদাস রাজা তাদের সবাইকে পরুশ্নি নদীর তীরে এক বিশাল যুদ্ধে পরাজিত করেছিলেন।  এ যুদ্ধকে বলা হয় দশ রাজার যুদ্ধ ঋগ্বেদের অনেকগুলো স্তোত্রে এই বংশের ৫-৬ পুরুষ পর্যন্ত রাজাদের ও তাদের সমসাময়িক ঋষিদের সম্পর্কে বলা হয়েছে।
হস্তীর পুত্র অজমীঢ় কুরু/কৌরব বংশে রাজত্ব করেন। পাঞ্চালেরা এই বংশের সংবরণ নামক রাজাকে সিন্ধু নদের তীরে এক যুদ্ধে পরাজিত করে তাকে বনবাসে পাঠান। পারগিটার এই পাঞ্চালনরেশকে সুদাস বংশীয় বলে উল্লেখ করেন, কিন্তু তার সাথে এ বংশের কি সম্পর্ক বা তার বংশ পরিচয়ের কোন উল্লেখ করেননি।  পরে সংবরণ পাঞ্চালদের কাছ থেকে তার হৃতরাজ্য পুনরুদ্ধার করেন ও সূর্য কন্যা  তপতীকে বিবাহ করেন। নাট্যকার কুলশেখর(খ্রিঃ ৯০০) এই কাহিনীকে তার তপতি-সংবরণ নাটকে অমর করে রেখেছেন। তপতী ও সংবরণের পুত্র কুরু। কুরুর বংশধরগণ কৌরব নামে পরিচিত। তারপর  কুরুর দ্বিতীয় পুত্র  জহ্নু রাজত্ব করেন।
কুরু বংশীয় বসু, যদু বংশের চেদী রাজ্য জয় করে সেখানে শাসন করতে থাকেন। তার জ্যেষ্ঠপুত্র বৃহদ্রথ মগধের রাজগিরিতে রাজধানী স্থাপন করেন। বৃহদ্রথের পুত্র জরাসন্ধ তার ক্ষমতা উত্তরে মথুরা ও দক্ষিণে বিদর্ভ পর্যন্ত বিস্তার করতে সক্ষম হন। উল্লেখ্য যে, মথুরার অন্ধকরাজা কংস তার বশ্যতা স্বীকার করেছিলেন। কংস ছিল অত্যাচারী শাসক। সে তার পিতা উগ্রসেন কে বন্দী করে পিতার রাজত্ব অন্যায়ভাবে দখল করে। কংসের ভাগ্নে শ্রীকৃষ্ণ। তিনি কংসকে বধ করে উগ্রসেনকে মুক্ত করে হৃত সিংহাসন ফিরিয়ে দেন। এতে জরাসন্ধ ক্ষিপ্ত হয়ে মথুরা আক্রমণ করেন। কৃষ্ণ তখন অন্ধক ও বৃষ্ণিদের সাথে পশ্চিম দিকে সৌরাষ্ট্রের সমুদ্রমধ্যে দ্বারকায় রাজধানী স্থানান্তর করেন। এরপর কৃষ্ণ বিদর্ভ রাজকন্যা রুক্মিনীকে হরণ করতে গিয়ে রুক্মিনীর ভ্রাতাকে পরাজিত করেন ও রুক্মিনীকে বিবাহ করেন। পরবর্তী জীবনে কৃষ্ণ পাণ্ডবদের মিত্রে পরিণত হন।
পরবর্তী বিখ্যাত কৌরব রাজা হলেন প্রতীপ। তার পুত্র শান্তনু । প্রতীপের জ্যেষ্ঠ পুত্র দেবাপি সিংহাসনে আরোহণ করলে বারো বছর রাজ্যে কোন বৃষ্টিপাত হয় না। এতে দেবাপি তার অনুজ শান্তনুকে সিংহাসন ছেড়ে দিয়ে প্রধান পুরোহিতের ভূমিকা পালন করে যজ্ঞ করেন। ফলে অচিরেই বৃষ্টিপাত শুরু হয়।
ধৃতরাষ্ট্র ও পাণ্ডু ছিলেন শান্তুনুর পৌত্র । ধৃতরাষ্ট্র জ্যেষ্ঠ হলেও অন্ধ হওয়ার কারণে রাজ্য শাসনের অযোগ্য হন। ফলে পাণ্ডু সিংহাসনে বসেন। ধৃতরাষ্ট্রের অনেক পুত্র সন্তান ছিল, তার জ্যেষ্ঠ পুত্র দুর্যোধন ছিল কলিযুগের অবতার। অপরদিকে পাণ্ডুর ছিল পাঁচ পুত্র যথা- যুধিষ্ঠির, ভীম, অর্জুন, নকুল ও সহদেব। ধৃতরাষ্ট্র যেহেতু জ্যেষ্ঠ তাই তার পুত্ররা কৌরব বংশের ধরা হয়। আর পাণ্ডুর পুত্রদের পাণ্ডব বলা হতো। কুরু সিংহাসনের প্রকৃত উত্তরাধিকারী কে, এ প্রশ্নে দুই পরিবারের মধ্যে বিবাদের সৃষ্টি হয়। শান্তিপূর্ণ কোন সমাধান না হওয়ায় এ দুই পরিবার এক রক্তক্ষয়ী যুদ্ধে অবতীর্ণ হয়। বলা হয় যে, ভারতের সকল ক্ষত্রিয় রাজারা কোন না কোন পক্ষের হয়ে এ যুদ্ধে অংশগ্রহণ করেছিলেন। আঠারো দিন ব্যাপী এ যুদ্ধ চলে। যুদ্ধে পাণ্ডবরা অনেক চাপের মধ্যে থাকলেও শ্রীকৃষ্ণের বুদ্ধিমত্তায় তারা জয়ী হয়। মহাভারতে-এ যুদ্ধের বিস্তারিত বর্ণনা আছে।
উত্তরকালে যাদবরা গৃহযুদ্ধে জড়িয়ে পড়ে, কৃষ্ণও নিজেকে ধ্যানে মগ্ন রাখেন। দৈবক্রমে এক শিকারির বাণ এসে কৃষ্ণকে বিদ্ধ করে ও তিনি তিরোহিত হন । পাণ্ডবরা কৃষ্ণের প্রপৌত্র বজ্রনাভকে ইন্দ্রপ্রস্থে রাজ্যভার প্রদান করেন। শীঘ্রই পাণ্ডবরা অর্জুনের পৌত্র পরীক্ষিতকে হস্তীনাপুরের উত্তরাধিকারী করে নিজেরা বানপ্রস্থে গমন করেন। শ্রীকৃষ্ণের তিরোভাবের সাথে সাথে দ্বাপর যুগের পরিসমাপ্তি ঘটে।
কলিযুগের পৌরাণিক ঘটনাসমূহ
রাজা পরীক্ষিৎ মৃগয়ায় গমন করে ঋষি শমীককে অপমান করেন। এতে ঋষি শমিকের পুত্র শৃঙ্গী ক্রোধে পরীক্ষিতকে তক্ষকের দংশনে মৃত্যুর অভিশাপ দেন। অভিশাপের সপ্তম দিনে পরীক্ষিতকে তক্ষক দংশন করে। তাকে বাঁচানো সম্ভব হয়নি কেননা তক্ষকের বিষহরণকারী মন্ত্র তেমন কেউ জানত না। কেবল জানত কশ্যপ। আর কশ্যপও তাদের আয়ত্তের বাইরে ছিল। পরীক্ষিতের পুত্র জনমেজয় তখন খুব ছোট ছিলেন। বড় হয়ে মন্ত্রীদের কাছে যখন তার পিতার মৃত্যুর বিবরণ শুনলেন, তখন তিনি সকল সর্পকে হত্যা করার জন্য সর্পসত্র  যজ্ঞ করার প্রতিজ্ঞা করলেন। সর্পসত্র  যজ্ঞ শুরু হলে সকল সর্প  যজ্ঞাগ্নিতে পতিত হয়ে ভস্মীভূত হতে লাগল। তখন নাগরাজ বাসুকি তার ভগ্নীপতি জরৎকারুর সাহায্য চাইলেন। জরৎকারুর নির্দেশে তার পুত্র মহাত্মা আস্তীক (যিনি তার মায়ের দিক থেকে ছিল অর্ধ সর্প)  জনমেজয়ের কাছে গিয়ে তার প্রীতি উৎপাদন করে সর্পসত্র যজ্ঞ বন্ধ করান। সর্প যজ্ঞ চলমান অবস্থায় জনমেজয় বৈশম্পায়নের  কাছ থেকে মহাভারতের কাহিনী শ্রবণ করের। বৈশম্পায়ন ছিলেন  ব্যাসদেবের শিষ্য।
পরীক্ষিতের ষষ্ঠ বংশধর নিচক্ষু হস্তীনাপুরের রাজধানীকে ব্যস্ত নগরের কৌশাম্বিতে স্থানান্তর করেন। পূর্বে এ নগরীটি গঙ্গা নদীর এক বন্যায় ধ্বংস হয়ে গিয়েছিল। উদ্যয়ন পর্যন্ত এ বংশের অনেক রাজা শাসন করেন। উদ্যয়ন ছিলেন বৎস দেশের রাজা, যিনি  বুদ্ধের  সমসাময়িক ছিলেন। অবন্তির যুবরাজ বাসবদত্ত পরে এ সাম্রাজ্য জয় করে নেন। বাসবদত্তের এ বিজয় আখ্যান বর্ণনা করেন গুনাঢ্য। পরে ভাস ও শুদ্রক যথাক্রমে স্বপ্নবাসবদত্ত ও বিনাশবাসবদত্ত নাটক বাসবদত্তের কাহিনী বর্ণনা করেন।
মগধে বৃহদ্রথ ও জরাসন্ধের বংশধরেরা শাসন করতে থাকেন। পরে শিশুনাগ সাম্রাজ্যের কাছে তারাও পরাজিত হয়। শিশুনাগ সাম্রাজ্যের বিখ্যাত রাজাদের মধ্যে আছেন- বিম্বিসার ও অজাতশত্রু। মহাপদ্ম নন্দ শিশুনাগ সাম্রাজ্যের সর্বশেষ রাজাকে পরাজিত করেন। তিনি সকল ক্ষত্রিয় বংশকে তথা ইক্ষ্বাকু, পাঞ্চাল, কাশি, হৈহয়, বীতিহোত্র, কলিঙ্গ, অশঙ্ক, কুরু, মৈথিল, শূরসেন সহ সকল প্রাচীন রাজবংশীয়গণকে  উৎখাত করে কেন্দ্রীয় ভারতবর্ষকে হস্তগত করেন। পুরাণে তাই তাকে সকলক্ষত্রিয়সংহারক ও সমগ্র পৃথিবীর একক সার্বভৌম শাসক বলে অভিহিত করা হয়েছে।
মহাভারত ও পুরাণ অনুসারে, কল্কি অবতারের আগমনের মাধ্যমে কলি যুগের সমাপ্তি ঘটবে ও পুনরায় সত্য যুগ আরম্ভ হবে।
বিলকেন্ট বিশ্ববিদ্যালয়
বিলকেন্ট বিশ্ববিদ্যালয় তুরষ্কের একটি বেসরকারি বিশ্ববিদ্যালয়। উচ্চ শিক্ষা এবং গবেষণার লক্ষ্য নিয়ে ১৯৮৪ সালে বিশ্ববিদ্যালয়টি প্রতিষ্ঠিত হয়। এটি তুরষ্কের প্রথম বেসরকারি বিশ্ববিদ্যালয়।
ক্যাম্পাস
বিশ্ববিদ্যালয়ের ৩টি ক্যাম্পাস রয়েছে। এটি আঙ্কারা কেন্দ্র থেকে ১২ কিলোমিটার পশ্চিমে অবস্থিত।
একাডেমি
বিশ্ববিদ্যালয়ে ৩৩ টি স্নাতক এবং ৩২টি স্নাতকোত্তর পোগ্রাম চালু রয়েছে।
আলফন্সো থিওডর রবার্টস
আলফন্সো আল্ফি থিওডর রবার্টস (Alphonso Theodore Roberts; জন্ম: ১৮ সেপ্টেম্বর, ১৯৩৭ - মৃত্যু: ২৪ জুলাই, ১৯৯৬) সেন্ট ভিনসেন্টের কিংসটাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও রাজনীতিবিদ ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৬ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো এবং উইন্ডওয়ার্ড আইল্যান্ডস দলের প্রতিনিধিত্ব করেন আল্ফি রবার্টস নামে পরিচিত আলফন্সো থিওডর রবার্টস। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৮ সেপ্টেম্বর, ১৯৩৭ তারিখে সেন্ট ভিনসেন্ট ও গ্রেনাডাইনসে আলফন্সো থিওডর রবার্টসের জন্ম। সেন্ট জর্জেস অ্যাংলিকান স্কুলে ভর্তি হন। এরপর, সেন্ট ভিনসেন্ট বয়েজ গ্রামার স্কুলে পড়াশুনো করেন। গ্রামার স্কুলে অধ্যয়নকালে ফুটবল ও ক্রিকেট খেলায় আগ্রহান্বিত হয় উঠেন।
বিখ্যাত ক্রিকেট তারকা স্যার এভারটন উইকসের সুপারিশক্রমে ত্রিনিদাদ ও টোবাগোর কুইন্স রয়্যাল কলেজে বৃত্তিধারী হন। এ সময়েই ওয়েস্ট ইন্ডিজ ক্রিকেট দলের পক্ষে খেলার জন্যে তাকে মনোনীত করা হয়।
১৯৫৫-৫৬ মৌসুম থেকে ১৯৫৯-৬০ মৌসুম পর্যন্ত আলফন্সো রবার্টসের প্রথম-শ্রেণীর খেলোয়াড়ী জীবন চলমান ছিল। মার্চ, ১৯৫৫ সালে কম্বাইন্ড আইল্যান্ডসের সদস্যরূপে ত্রিনিদাদের বিপক্ষে ৭৪ রানের ইনিংসটি তাকে খ্যাতি এনে দেয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আলফন্সো রবার্টস। ৯ মার্চ, ১৯৫৬ তারিখে অকল্যান্ডে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
এভারটন উইকস ও কিংবদন্তীতুল্য গ্যারি সোবার্সের সাথে ১৯৫৫-৫৬ মৌসুমে ওয়েস্ট ইন্ডিজের সদস্যরূপে নিউজিল্যান্ড গমন করেন। এ সময়ে তার বয়স ছিল ১৮ বছর। তৎকালে আন্তর্জাতিক ক্রিকেট অঙ্গনে অন্যতম সর্বকনিষ্ঠ ক্রিকেটারের সম্মাননা লাভ করেন। ক্ষুদে দ্বীপের প্রথম ক্রিকেটার হিসেবে ওয়েস্ট ইন্ডিজ দলে প্রতিনিধিত্ব করেছিলেন। অকল্যান্ডে তার একমাত্র টেস্টটিতে ২৮ ও ০ রান তুলেন। ফলশ্রুতিতে, নিউজিল্যান্ড দল ২৬ বছর চেষ্টার পর তাদের প্রথম টেস্ট বিজয়ের রেকর্ড গড়ে।
এ সফরের পর তিনি আর মাত্র ১৩৭ রান তুলেছিলেন। এরপর ত্রিনিদাদে চলে যান। সেখানে, স্থানীয় খেলোয়াড়দের পরিবর্তে তার অন্তর্ভূক্তির প্রশ্নে বিরূপ সমালোচনার মুখোমুখি হন। ফলশ্রুতিতে, অল্প কিছুদিন পরই সেন্ট ভিনসেন্টে প্রত্যাবর্তন করেন। সাবেক ওয়েস্ট ইন্ডিয়ান অধিনায়ক জেফ স্টলমেয়ার মন্তব্য করেন যে, সেরা প্রতিভা ও তরুণকে ত্রিনিদাদ হারালো।
কানাডায় অভিবাসন
এক পর্যায়ে ক্রীড়ার তুলনায় শিক্ষা ও রাজনীতি বিষয়ে আগ্রহী হয়ে পড়েন। ১৯৬১ সালের মধ্যে ক্রিকেট খেলা থেকে নিজেকে দূরে সরিয়ে রাখেন। সেন্ট ভিনসেন্টে সরকারি চাকুরিতে যুক্ত হয়ে পড়েন। এরপর, মন্ট্রিলের কনকর্ডিয়া বিশ্ববিদ্যালয়ে ভর্তি হন ও কানাডায় অভিবাসিত হন। ১৯৬২ সালে পড়াশুনোর লক্ষ্যে কানাডায় অভিবাসিত হন। বিশ্ববিদ্যালয় জীবন শেষ হবার পর মন্ট্রিলে অনেকগুলো বছর কাজ করেন। ১৯৯৩ সালে অবসর গ্রহণ করেন আল্ফি রবার্টস।
১৯৬৬ সালে কানাডায় তিনি তার একমাত্র খেলায় অংশ নেন। মাউন্ট রয়্যালের সদস্যরূপে সফররত নিউইয়র্ক দলের বিপক্ষে খেলেন। চার বছর খেলার জগৎ থেকে দূরে থাকার পর ব্যাট হাতে নিয়ে দর্শনীয় অর্ধ-শতরানের ইনিংস খেলেন। এরপর আর তাকে ক্রিকেট খেলতে দেখা যায়নি।
ব্যক্তিগত জীবন
জীবনের শেষ দিন পর্যন্ত ক্রিকেটের সাথে নিজেকে যুক্ত রেখেছিলেন। ক্রিকেটের পাশাপাশি জাজ সঙ্গীতে আগ্রহী ছিলেন। এভারটন উইকস তার ঘনিষ্ঠ বন্ধু ছিলেন। ২৪ জুলাই, ১৯৯৬ তারিখে ৫৮ বছর বয়সে কানাডার মন্ট্রিল এলাকায় আলফন্সো রবার্টসের দেহাবসান ঘটে।
২০০১ সালে মন্ট্রিলে তার নামানুসারে ‘দ্য আল্ফি রবার্টস ইনস্টিটিউট’ নামীয় স্বাধীন বেসরকারী সংস্থা গঠন করা হয়। এ প্রতিষ্ঠানে তার জীবন, কর্ম, প্রকাশিত বিভিন্ন মুদ্রিত প্রতিবেদন সংরক্ষিত রয়েছে। জুন, ২০০৫ সালে সংস্থা থেকে ‘এ ভিউ ফর ফ্রিডম: আল্ফি রবার্টস স্পিকস অন দ্য ক্যারিবিয়ান, ক্রিকেট, মন্ট্রিল, এন্ড সি.এল.আর. জেমস’ শীর্ষক গ্রন্থ প্রকাশ করা হয়। তার মৃত্যুর পূর্বে জানুয়ারি, ১৯৯৫ সালে ডেভিড অস্টিন ব্যাপকভাবে স্বাক্ষাৎকার ধারনের বিষয়টি ঐ গ্রন্থে তুলে ধরা হয়।
গোলপাতা
গোলপাতা (Nypa fruticans) সুন্দরবনের স্বল্প ও মধ্যম লবণাক্ত অঞ্চলে জন্মে। এর পাতা প্রায় ৩-৯ মিটার লম্বা হয়। এছাড়াও ভারত মহাসাগর এবং প্রশান্ত মহাসাগর অঞ্চলের উপকূলীয় এবং মোহনা এলাকার একপ্রকার পাম জাতীয় উদ্ভিদ, যাদেরকে 'নিপা পাম' নামেও ডাকা হয়। এটি পামের একমাত্র প্রজাতি যাদেরকে ম্যানগ্রোভ অঞ্চলে পাওয়া যায়। এই উদ্ভিদটি তার মূল জেনাস নিপা হতে উদ্ভত একমাত্র প্রজাতি যার উপ প্রজাতি নিপোডিয়া।
পরিচিতিমূলক নাম
এই উদ্ভিদটি বিভিন্ন স্থানে বিভিন্ন নামে পরিচিত; আত্তপ (সিঙ্গাপুর), নিপা (ফিলিপাইন), বুআহ আতপ (ইন্দোনেশিয়া), বুআহ নিপাহ (মালয়শিয়া), দুয়া নুয়ক (ভিয়েতনাম), জিং পল (শ্রীলঙ্কা), গোলপাতা (পশ্চিমবঙ্গ, বাংলাদেশ), এবং দানী (মায়ানমার)
বিস্তৃতি
মালয়েশিয়া, ফিলিপাইন, থাইল্যান্ড, ভিয়েতনাম, সিঙ্গাপুর, ইন্দোনেশিয়া, অস্ট্রেলিয়া, বোর্নিও, পপুয়া নিউ গিনি, কম্বোডিয়া, মায়ানমার, বাংলাদেশ দেশসমূহে জন্মে থাকে।
ফলের উপকার
গল্পাতার ফলে প্রচুর ভিটামিন ও মিনারেল যুক্ত। বিশেষত চর্মরোগ এর সকল পর্যায় নিরাময়ে সাহায্য করে।
রায়ের বাজার
ডান|থাম্ব| ঢাকার রায়েরবাজারে [[শহীদ বুদ্ধিজীবী স্মৃতিসৌধ।]] রায়ের বাজার বাংলাদেশের রাজধানী ঢাকার একটি সুপরিচিত এলাকা। এটি সাধারণত শহরের ঐতিহাসিক এলাকাগুলির মধ্যে একটি হিসাবে বিবেচিত। রায়ের বাজার ঔপনিবেশিক আমলে সম্ভবত ১৯ শতকে স্থাপিত হয়। কুমোররাই প্রথম এখানে তুরাগ নদীর পাশে বসবাস শুরু করে। এই স্থানটি সম্ভবত রায় নামক কারো নামে নামকরণ করা হয়েছিল। নদীর তিরবর্তী হওয়ায় এই এলাকায় হাঁড়িপাতিল তৈরিতে ব্যবহৃত কাদামাটি খুঁজে পাওয়া সহজ ছিল এবং নৌকায় করে তা ছড়িয়ে দেওয়া হতো।
ইতিহাস
মুঘল আমলে এই স্থানটি মৃৎশিল্পের জন্য বিখ্যাত ছিল এবং এই অঞ্চলের অধিকাংশ কুমোররাই রায়ের বাজারে বাস করত, কারণ এখানে বিখ্যাত লাল মাটি প্রচুর পাওয়া যেত। মুঘল ও ব্রিটিশ ঔপনিবেশিক আমলে লাল কাদামাটি আশেপাশে পাওয়া যেত না। ফলে রায়ের বাজারের মৃৎশিল্পীদের এই লাল মাটি দিয়ে কাজ করার ঐতিহ্য রয়েছে। ডক্টর ওয়াইজের মতে, এই স্থানটি মুঘল আমলে "কুমারতলী" নামে পরিচিত ছিল।
১৯৭১ সালের ১৪ ডিসেম্বর রাতে ঢাকায় বাংলাদেশের অধ্যাপক, সাংবাদিক, চিকিৎসক, শিল্পী, প্রকৌশলী, লেখকসহ অনেক বুদ্ধিজীবীকে আবদ্ধ করা হয়। তাদের চোখ বেঁধে মিরপুর, মোহাম্মদপুর, নাখালপাড়া, রাজারবাগসহ শহরের বিভিন্ন স্থানে টর্চার সেলে নিয়ে যাওয়া হয়। পরে তাদের মৃত্যুদণ্ড কার্যকর করে রায়েরবাজারে জলাভূমিতে ফেলে দেওয়া হয়।
শহীদ বুদ্ধিজীবী স্মৃতিসৌধ
একাত্তরের শহীদ বুদ্ধিজীবীদের স্মরণে এখানে একটি স্মৃতিসৌধ তৈরি করা হয়। 'আল-বদর' এবং 'আল-শামস' গ্রুপ পশ্চিম পাকিস্তান সেনাবাহিনীকে বুদ্ধিজীবীদের খুঁজে বের করতে সাহায্য করে এবং রাতে তাদের এবং আরও অনেক নিরীহ মানুষকে হত্যা করে। হত্যাকাণ্ডের পর তারা লাশ এনে রায়ের বাজারের জলাভূমিতে ফেলে দেয়। মুক্তিযুদ্ধের পর ঢাকার জনগণ জানতে পারে যে, এখানে অনেক বড় বড় বুদ্ধিজীবী ও নিরীহ মানুষের মৃতদেহ স্তূপ করে রাখা হয়েছে।” শহীদ বুদ্ধিজীবী স্মৃতিসৌধ হল একাত্তরের শহীদ বুদ্ধিজীবীদের স্মরণে নির্মিত স্মৃতিসৌধ। স্মৃতিসৌধটি রায়ের বাজারে বদ্ধভূমিতে নির্মিত।
পরভা
পরভা নাচ হল পশ্চিমবঙ্গের  একটি লোকনৃত্য। এর উৎপত্তি পশ্চিমবঙ্গের   চিল্কিগড়ে। এই নাচ প্রথমে চিল্কিগড়ের  রাজপরিবারে   সীমাবদ্ধ ছিল। এই নাচে ব্যবহৃত মুখোশ কাঠ দিয়ে তৈরি করা হয়। পরভা ( মুখোশ) মাথা থেকে কোমর পর্যন্ত  হয়ে থাকে।
ইতিহাস
১৮৩১-১৮৬০ ছিল ধবল রাজবংশের স্বর্ণ কাল। ১৮ শতাব্দীর মাঝামাঝি  সে সময়  রাজা  মানগোবিন্দ ধবলদেবের শাসন ছিল ।তিনি প্রজাপ্রিয় রাজা ছিলেন।তার  শিল্প সংস্কৃতিতে রুচি ছিল। তিনি একজন  মিস্ত্রি দিয়ে কাঠ থেকে মুখোশ বানান।
ঊনবিংশ শতকে পরভা নাচ ছিল মানুষের বিনোদনের মাধ্যম।চিল্কিগড়ের রাজবাড়িতে গ্রীষ্মকালে সন্ধ্যাবেলায় রাজার বাগদি পাইক  বা লেঠেলরা নাচত ।বৈশাখে শেষে বা জ্যৈষ্ঠে শুরুতে শনি মঙ্গলবার  শিবের গাজনে  সন্ধ্যাতে পরভা নাচ হত। সোহাগী, বাবু, ভূত , বাঘ , সিংহ  ইত্যাদি বিষয়ে নাচ হত। শেষ দিন হত সতীর দেহত্যাগ।সানাইয়ের করুণ সুরে নৃত্যরত সতী মঞ্চে আসত। পাইকরা গোঁফ কামিয়ে লালপেড়ে শাড়ি পড়ে  সিঁদুর দিয়ে সতী সাজত। গান ধরত—
‘আমি কি করিব কোথায় যাব বল না গো দ্যুতি পরানে মারিয়া শেল বড়ালে পিরিতি।। শিশুকালে ছিলাম ভাল কুসুম শয়ানে। এবে তনু ঝর ঝর মদনের বাণে’।
এছাড়া মহিষাসুর বধ,সিপাহী বিদ্রোহ, দশাননের নাচ ও হত। পরভাতে গণেশ চতুর্ভুজা, ষড়ানন, সরস্বতী, লক্ষ্মী, অরুণ, বরুণ, কাক, কুমির, গোরুর মাথা, দশভুজা, যমরাজ, রাবণ, শিব, কার্তিক প্রভৃতি  মুখোশ কাঠ থেকে বানানো হত।  তখন এরকম প্রায় ১৬  মুখোশ তৈরি করা হত। ঝাড়গ্রামের লোকসংস্কৃতি সংগ্রহশালাতে চিল্কিগড়ের রাজ পরিবারের  ১২টি  মুখোশ এখনো আছে। নাচে  মুখোশ বাঁশের বাতার বৃত্তে  রাখা হত। বাঁশের বৃত্তে ঢুকে মুখোশ পরতে হত। ঢোল-সানাই সহকারে এই নাচ হত। নাচের প্রথমে ধুনুচি হাতে করে নাচতে নাচতে বুড়ো,বুড়ি ও গণক ঠাকুর ঢুকত। রাজবাড়ির সামে মানুষের ঢল নামত। রাজা মানগোবিন্দ  তামাক সেবন করতে করতে নাচ দেখতেন। রাজপরিবারের অনেকে ও এই নাচ রপ্ত করেছিল।
ক্রমে রাজত্ব চলে গেলে রাজপ্রাসাদ পরিত্যক্ত হয়। অনেক শিল্পী ও বাদ্যকার মারা যায়। এরকম নানা কারণে পরভা নাচ বিশ শতাব্দির নয়ের দশকে হারিয়ে যায়।
খিলচিপুর রাজ্য
খিলচিপুর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী রাজগড় শহরটি বর্তমানে মধ্যপ্রদেশ রাজ্যে রাজগড় জেলায় অবস্থিত। রাজ্যটি অঞ্চলজুড়ে বিস্তৃত ছিলো এবং ১৯০১ খ্রিস্টাব্দের জনসংখ্যা ছিলো ৩১,১৪৩ জন৷ ঐ বছরই রাজ্যের মোট রাজস্বের পরিমাণ ছিলো ১,১৪,০০০ ভারতীয় মুদ্রা৷
ইতিহাস
গাগরৌনের রাজা খিচি শহর থেকে দেওয়ান উগ্রসেনকে বিতাড়িত করলে তিনি বর্তমান রাজগড় অঞ্চলে আসেন এবং ১৫৪৪ খ্রিস্টাব্দে খিলচিপুর রাজ্যের প্রতিষ্ঠা করেন৷ তৎকালীন মুঘল সম্রাট দেওয়ান উগ্রসেনের জন্য কিছু জমি বরাদ্দ করেন। পরে ওই বরাদ্দ জমির জিরাপুর এবং মছলপুর পরগনা ইন্দোর দ্বারা এবং সুজলপুর পরগনা গোয়ালিয়রের রাজা দ্বারা অধিগৃহীত হয়। ১৭৭০ খ্রিস্টাব্দে গোয়ালিয়রের মহারাজা সিন্ধিয়ার মূল লক্ষ্য হলো উঠে এই রাজ্যটি। ওই সময় খিলচিপুরের শাসক অভয় সিং মহারাজা সিন্ধিয়ার সঙ্গে একটি চুক্তিপত্রে স্বাক্ষর করে এবং মহাদজী সিন্ধিয়ার শর্ত অনুসারে খিলচিপুর মারাঠা সাম্রাজ্যের গোয়ালিয়র অংশের সামন্ত রাজ্যে পরিণত হয়। ১৯৪৭ খ্রিস্টাব্দে ভারতের স্বাধীনতা লাভের পর এই খিলচিপুর রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।